**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2017 M. birželio 28 D. SPRENDIMo NR. 5TS-961 „DĖL NEKILNOJAMOJO TURTO OBJEKTŲ SAVININKŲ ARBA JŲ ĮGALIOTŲ ASMENŲ NESINAUDOJIMO NEKILNOJAMOJO TURTO OBJEKTU DEKLARAVIMO TVARKOS APRAŠO TVIRTINIMO“ PAKEITIMO**

2018 m. rugpjūčio 30 d. Nr. 34-1427

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos atliekų tvarkymo įstatymo 31 straipsnio 1 dalimi, Lazdijų rajono savivaldybės taryba n u s p r e n d ž i a:

Pakeisti Nekilnojamojo turto objektų savininkų arba jų įgaliotų asmenų nesinaudojimo nekilnojamojo turto objektu deklaravimo tvarkos aprašą, patvirtintą Lazdijų rajono savivaldybės tarybos 2017 m. birželio 28 d. sprendimu Nr. 5TS-961 „Dėl Nekilnojamojo turto objektų savininkų arba jų įgaliotų asmenų nesinaudojimo nekilnojamojo turto objektu deklaravimo tvarkos aprašo tvirtinimo“:

1. Pakeisti 5.3 papunktį ir jį išdėstyti taip:

„5.3. Pasibaigus deklaruotam laikotarpiui, bet ne ilgiau kaip 10 kalendorinių dienų nuo deklaruoto laikotarpio pabaigos, Administratoriui turi pateikti elektros skaitiklių rodmenis, įrodančius, kad deklaruotu laikotarpiu nesinaudota gyvenamosios paskirties NTO. Leidžiamas elektros energijos suvartojimo dydis neturi viršyti 10 kWh/mėn.“;

2. Pakeisti 11 punktą ir jį išdėstyti taip:

„11. Jeigu Deklaraciją pateikęs rinkliavos mokėtojas deklaravimo laikotarpiu komunalinėms atliekoms skirtus konteinerius išstumia už sklypo ribų arba elektros energijos sunaudojimas gyvenamosios paskirties NTO viršija 10 kWh/mėn., arba rinkliavos mokėtojas nesudaro sąlygų patikrinti vietoje nekilnojamojo turto objekte esančio elektros skaitiklio parodymų duomenų, arba yra nustatoma, kad Deklaracijoje elektros energijos rodmenys buvo nurodyti klaidingai, nuo kintamosios vietinės rinkliavos dalies neatleidžiamas.“.

Savivaldybės meras

Parengė

Indrė Adomynienė

2018-08-08

**LAZDIJŲ RAJONO SAVIVALDYBĖS TARYBOS 2017 M. birželio 28 D. SPRENDIMo NR. 5TS-961 „DĖL NEKILNOJAMOJO TURTO OBJEKTŲ SAVININKŲ ARBA JŲ ĮGALIOTŲ ASMENŲ NESINAUDOJIMO NEKILNOJAMOJO TURTO OBJEKTU DEKLARAVIMO TVARKOS APRAŠO TVIRTINIMO“ PAKEITIMO projekto**

**aiškinamasis raštas**

2018-08-08

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2017 m. birželio 28 d. sprendimo Nr. 5TS-961 „Dėl nekilnojamojo turto objektų savininkų arba jų įgaliotų asmenų nesinaudojimo nekilnojamojo turto objektu deklaravimo tvarkos aprašo tvirtinimo“ pakeitimo“ projektas (*toliau – Aprašas*) keičiamas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos atliekų tvarkymo įstatymo 31 straipsnio 1 dalimi.

**Šio sprendimo projekto tikslas** – pakeisti Nekilnojamojo turto objektų savininkų arba jų įgaliotų asmenų nesinaudojimo nekilnojamojo turto objektu deklaravimo tvarkos aprašo 5.3 papunktį ir 11 punktą, padidinant numatytą leidžiamą elektros energijos suvartojimo dydį nuo 5kWh/mėn. iki 10 kWh/mėn., kadangi įvertinama tai, kad nors sodybos ir nenaudojamos, jose neretai paliekamos veikiančios apsaugos ir gaisrinės signalizacijos, biologiniai nuotekų valymo ir kiti nenutrūkstamai veikiantys įrenginiai, kurie per mėnesį sueikvoja daugiau nei 5 kWh/mėn.

Priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Vietinio ūkio skyriaus vyr. specialistė Indrė Adomynienė.

Vietinio ūkio skyriaus vyr. specialistė Indrė Adomynienė